《听陈鍊师弹琴》
清代·潘柽章

商弦川上发，元言振棘林。白鹤下庭际，北风微来侵。

排云呼阊下，浩荡思难任。偓佺为我驭，雄龙空中吟。

曲终有余畅，洞门花落深。岂惟冥俗累，亦以澄道心。

丘中双桐树，霜雪凝奇音。吾欲采其干，赠子徽黄金。

作者简介：（1626—1663）明末清初江南吴江人，字力田，一字圣木。潘耒子。明诸生。专精史事，曾著《国(明)史考异》，顾炎武服其精审。以南浔庄氏《明史》狱遇祸。有《明史乐府》、《观复草庐剩稿》。